作者：汪
词牌/韵律：沁园春

paragraphs: 民吾同胞，剖破藩篱，元是大家。
故见之诰诏，视如子弟，谆勤恳切，悃愊无华。
孝悌力田，职当劝相，起早非干为看花。
亲酌酒，老农唯诺，句句仁芽。
晓来犹觉寒些。
看雨湿风吹旗□斜。
笑吾生八十，尽谙农事，公筵既彻，更共烹茶。
高唱豳风，敬酬令尹，王道桑麻乐有涯。
春务急，见溪头杨柳，已可藏鸦。